Vi tilbragte 14 dage i dette skønne paradis. Vi er en familie på 3 og en lillesøster i maven. Vi var der i juni hvilket var helt perfekt, da der ikke var så mange turister endnu. Vi havde poolområdet for os selv det meste af tiden og nød de smukke omgivelser med kirsebærtræer og oliventræer omkring os. Smuk udsigt, smukt hus, kæmpe stor og lækker pool, store terasser og udekøkken. Andrea og han forældre er helt fantastiske. Kom med hjemmepresset olivenolie, kirsebær, friske krydderurter, friske æg og da vi kom stod et stort fad med frugt, kager og vin klar. De har en fantastisk sød hund som vores 3 årige datter blev bedste venner med og vi nød at den blev en del af vores ophold.
Det andet hus som har brugsret til poolen ligger lidt nede og der er et terrasse niveau op til dette hus terrasse med fin beplantning, så man er meget privat ved huset selvom man kan risikerer at andre bruger poolen. Det er et must at have en bil, da huset ligger lidt væk fra alting. Men har man bil kan man komme til lille købmand på ca 10 min og skønne byer på en halv times tid.
Huset er lille og hyggeligt med meget store udendørs arealer at boltre sig på.